Na temelju članka 2. stavka 3. točke h, članka 7. točke e, članka 39. i članka 42. Zakona o Centralnoj banci Bosne i Hercegovine (“Službeni glasnik Bosne i Hercegovine”, broj 1/97, 29/02, 8/03, 13/03, 14/03, 9/05 i 76/06), Upravno vijeće Centralne banke Bosne i Hercegovine na 4. sjednici od 25. travnja 2007. godine, donosi

**O D L U K U**

**o izdavanju, osnovnim obilježjima i puštanju u optjecaj**

**dodatnih količina novčanica konvertibilne marke**

 **u apoenima od 50 KM i 100 KM**

1. Centralna banka Bosne i Hercegovine (u daljem tekstu: Centralna banka) izdaje i pušta u optjecaj dodatne količine novčanica konvertibilne marke (u daljem tekstu: KM), kao zakonito sredstvo plaćanja u Bosni i Hercegovini, u apoenima od 50 KM i 100 KM dizajna Federacije Bosne i Hercegovine i Republike Srpske.

2. Novčanice iz točke 1. ove odluke imaju osnovna obilježja i tehničke karakteristike u svemu utvrđene Odlukom o izdavanju i puštanju u optjecaj novčanica konvertibilne marke ("Službeni glasnik BiH", broj 10/98 i 11/02), s tim da se s lica novčanica nalazi potpis guvernera “Kemal Kozarić” i godina tiskanja "2007" koja je tiskana ispod potpisa i riječi "guverner" i imaju kvalitetniju zaštitu.

3. Novčanice iz točke 1. ove odluke puštat će se u optjecaj počev od 1. svibnja 2007. godine.

4. Ova odluka objavit će se u “Službenom glasniku BiH”, “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 UV broj: 260 /07 Predsjedatelj

25. travnja 2007. godine Upravnog vijeća Centralne banke

 S a r a j e v o Bosne i Hercegovine

 G U V E R N E R

 mr. Kemal Kozarić